HIFK on tehnyt kaksivuotisen jatkosopimuksen joukkueen kapteenistoon viime kaudet kuuluneen Pauli Kuusijärven kanssa.

Päättyneellä kaudella HIFK:n puolustuksen luottopelaajiin kuulunut Kuusijärvi pelasi Veikkausliigassa 27 ottelua, joissa hän teki yhden maalin. Aikaisempina kausina keskuspuolustajana useimmiten toiminut Kuusijärvi pelasi viime kaudella paljon myös laitapuolustajan tontilla.

– Fiilikset jatkosopparista ovat luonnollisesti aivan mahtavat. Koen itseni etuoikeutetuksi, kun saan olla osana pidempää jatkuvuutta seuraavat kaksi vuotta, Kuusijärvi iloitsee.

Kuusijärvi on yksi HIFK:n joukkueen merkittävimmistä henkisistä johtajista ja hän on johtajuutensa lisäksi erinomainen pelaaja sekä puolustus- että hyökkäyssuuntaan.

– Koen myös omaksuneeni tietyt arvot, joita Röda edustaa. tarkoituksena on juurruttaa niitä myös uusiin tulokkaisiin, jotta faneilla on tulevaisuudessakin IFK:lle tärkeitä arvoja edustavia pelaajia, joita tulla kannustamaan, Kuusijärvi kertoo.

Kuusijärvi siirtyi HIFK:n riveihin kaudeksi 2014 ja tuo kausi päättyi unohtumattomaan liiganousuun Ykkösen päätöskierroksella, jossa myös Kuusijärvi teki maalin FC Jazzia vastaan pelatussa ottelussa.

Urallaan yhteensä 79 ottelua Veikkausliigassa pelannut Kuusijärvi aloittaa nyt neljännen peräkkäisen kautensa HIFK:ssa.

– Tulevalle kaudelle kohdistuu luonnollisesti isoja odotuksia. Sarjasijoituksista en lähde höpöttelemään – se ei ole mun duuni. Jos löydämme joukkueen kanssa pelille pysyvästi sen flow-tilan, mikä viime kaudella muutamaan otteeseen vilahti, niin kaikki on mahdollista. Parantamisen varaa löytyy kuitenkin jokaiselta osa-alueelta, Kuusijärvi sanoo.

Kuusijärvi sai jalkapallo-oppinsa FC Hongan juniorikoulussa ja hän edusti HIFK:ta jo B-junioreissa vuonna 2002. Juniorivuosien jälkeen hän siirtyi pelaamaan viiden kauden ajaksi FC Espooseen, jossa tilille kertyi ensimmäiset ottelut Ykkösessä ja Kakkosessa. Kuusijärvi on pelannut aikaisemmin Veikkausliigaa myös Hongan ja Hakan paidassa.

Kuusijärven sopimuksen myötä HIFK:lla on julkaistut pelaajasopimukset kolmen maalivahdin ja 13 kenttäpelaajan kanssa.

HIFK:n sopimuspelaajat 10.1.2017

Jere Piirainen

Tomi Maanoja

Carljohan Eriksson

Juho Pirttijoki

Pauli Kuusijärvi

Nosh A Lody

Matias Hänninen

Tommi Vesala

Daniel Rantanen

Mika Väyrynen

Fredrik Lassas

Jukka Halme

Xhevdet Gela

Aleksi Ristola

Pekka Sihvola

Juho Mäkelä

HIFK:n kausikortit 2017

De Stjärnprydda -kausikortin (pääkatsomo) hinta on 275€ ja IFK Klacken -kausikortin (pohjoispääty) hinta 150€.

HIFK:n kausikortit ovat myynnissä Ticketmasterin verkkosivuilla ja kaikissa Ticketmasterin lippukaupoissa. Lähimmän lippukauppasi voit tsekata täältä. Paras tapa tukea rakastamaasi seuraa on hankkia kausikortti ensi kaudelle!

IFK Klacken (numeroimaton), Pohjoispääty / Norra ändan

150 € + 3,50 € toimituskulut

Sisältää kaikki HIFK:n 16 kotiottelua Veikkausliigassa kaudella 2017

Etuosto-oikeus HIFK:n fanikatsomoon kahteen vierasderbyyn HJK:ta vastaan

IFK Klacken -kausikortilla yhden kotiottelun hinnaksi muodostuu alle 8 euroa

De Stjärnprydda (numeroitu), Pääkatsomo / Huvudläktaren



275 € + 3,50 toimituskulut

Sisältää kaikki HIFK:n 16 kotiottelua Veikkausliigassa kaudella 2017

Etuosto-oikeus HIFK:n fanikatsomoon kahteen vierasderbyyn HJK:ta vastaan

De Stjärnprydda -kausikortilla yhden kotiottelun hinnaksi muodostuu alle 16 euroa

Super Kamrat (VIP)

950 € / 2 kpl 1897 € (yritysasiakkaille hintaan lisätään AV)

Pääsy VIP-tiloihin

Oma sisäänkäynti

Jokaisen kotiotttelun yhteydessä lämmin ruoka ja kaksi juomaa (olut, viini tai virvoitusjuoma) sekä kahvit tauolla

Oma katsomo parhaalla paikalla; paikkoja ei ole numeroitu, mutta tilaa on varattu riittävästi

Lisätiedot: myynti@hifkfotboll.fi

Mitä etuja saan HIFK:n kausikortilla?

Ostamalla kausikortin näet HIFK:n kaikki 16 Sonera Stadiumilla pelattavaa kotiottelua parhailta paikoilta.

Saat myös ennakko-osto oikeuden IFK Klackenin lipuille molempiin vierasderbyihin HJK:ta vastaan.

Oman istumapaikan lisäksi vältät kausikortin ostamalla jonottamisen lippuluukuille ja saat merkittävän hintaedun verrattuna irtolipun ostamiseen.

Pääset hyödyntämään kausikortilla HIFK:n yhteistyökumppanien tarjoamia etuja, joihin voit tutustua tästä.

> Lue lisää kausikorttien ostamisesta ja viime kauden kausikorttien uusimisesta.

> Osta HIFK:n kausikortti